PRESSEMELDING

Sámediggepresideanta Silje Karine Muotka (NSR) lea juohkán sámediggeráđi ovddasvástádussurggiid odne.

* Beaiveálgu-ráđis de lea mus presideantta dábálaš áššesurggiid lassin, ovddasvástádus regionála- ja gávpotovddideamis, guolástusas, hutkás ealáhusain ja meahcásteamis. Dát áššesuorggit leat hui relevánttat min bargui oččodit olbmuid fárret sámi giliide, dadjá sámediggepresideanta Silje Karine Muotka (NSR).
* Sámediggeráđđi Runar Myrnes Balto galgá bargat bušeahtain. Son galgá maiddái bargat sámevaši eastademiin, mii lea ođđa ovddasvástádussuorgi sámediggeráđis. Oaidnit dárbbu áŋgiruššat dán suorggis, ja dan mii oaidnit duohtavuođa- ja seanadanbarggu oktavuođas, dadjá Muotka.
* Sámediggeráđis Maja Kristine Jåmas lea ovddasvástádus kultur-, dálkkádat-, biras- ja areálaáššiin. Majas lea buorre máhttu areálaáššiid birra ja galgá maid bargat kultursuorggis, mii lea stuora politihkkasuorgi Sámedikkis, dadjá Muotka.
* Sámediggeráđđái Hans Ole Eirai gullet ain dat áššesuorggit mat sus ledje ovddit sámediggeráđis, muhto lassin daidda leat su ovddasvástádussuorggit dál eanadoallu, boazodoallu, FeFo ja girkoáššit, dadjá Muotka.
* Mikkel Eskil Mikkelsen lea dahkan hui buori barggu giella- ja oahpahusáššiin daid maŋemus jagiid, ja dan barggu galgá joatkit. Váibmogiela čuovvuleapmi ja ođđa oahpahusláhka leat guokte stuora ja dehálaš ášši dás ovddas guvlui, loahpaha Muotka.

*Gulahallanolbmot:*

*sámediggepresideanta Silje Karine Muotka (NSR), tlf. 984 87 576*

*sámediggeráđđi Runar Myrnes Balto (NSR), tlf. 977 73 778*

*sámediggeráđđi Mikkel Eskil Mikkelsen (NSR), tlf. 917 42 161*

*sámediggeráđđi Maja Kristine Jåma (NSR), tlf. 472 42 366*

*sámediggeráđđi Hans Ole Eira (Sp), tlf. 918 61 471*

Beaiveálgu-ráđi ovddasvástádussuorggit:

**Sámediggepresideanta Silje Karine Muotka**

* Vuoigatvuođat
* Rájiid njeaidin ja oppasámi ja riikkaidgaskasaš bargu
* Sirddolašvuohta, regionála ovdánahttin ja gávpotšiehtadusat
* Hutkás ealáhusat, mátkeealáhus ja máŋggabealálaš ealáhusat
* Guolásteapmi, luossa ja lotnolas- ja meahcástanealáhusat

**Sámediggeráđđi Runar Myrnes Balto**

* Bušeahtta, jahkedieđáhus ja rehketdoallu
* Sámevašši, duohtavuohta ja seanadeapmi
* Dearvvašvuohta ja sosiála
* Dásseárvu ja valljivuohta
* Statistihkka

**Sámediggeráđđi Mikkel Eskil Mikkelsen**

* Giella
* Bajásšaddan, oahpahus ja dutkan
* Nuoraidpolitihkka

**Sámediggeráđđi Maja Kristine Jåma**

* Kultuvra
* Dálkkádat, biras ja energiija
* Areála

**Sámediggeráđđi Hans Ole Eira**

* Kulturmuittut ja visttesuodjalus
* Árbevirolaš máhttu
* Duodji
* Vuorrasiidpolitihkka
* Boazodoallu ja eanandoallu
* Boraspire
* Finnmárkku opmodat
* Girku ja eallinoaidnu